钦定古今图书集成/明伦汇编/官常典/第330卷 > 金
## 钦定古今图书集成/明伦汇编/官常典/第330卷 > 金

金制，“工部设尚书侍郎，统郎中、员外，掌修造工作、山
林川泽之政。”

按《金史百官志》：六部，“国初与左右司通署。天眷三年，
始分治工部。尚书一员，正三品；侍郎一员，正四品；郎
中一员，从五品。掌修造营建法式、诸作工匠、屯田山
林川泽之禁，江河堤岸、道路桥梁之事。”

员外郎一员，从六品。

〈注〉贞祐五年，兼“覆实司官。”天德三年，增二员。

主事二员，从七品。

〈注〉令史十八人，内女直四人，译史二人，通事一人。

覆实司管勾一员，从七品。隶户工部，掌覆实营造材
物、工匠价直等事。

〈注〉大安元年，隶三司工部，罢同管勾。贞祐五年，并罢之，以工部主事兼。兴定四年复设，从省拟，不令户、工部举。

右三部检法司。司正二员，正八品。

检法，从八品，二十二员。